CELEX: 32009R1293
Language: sk
Date: 2009-12-23 00:00:00
Title: Nariadenie Komisie (EÚ) č. 1293/2009 z 23. decembra 2009 , ktorým sa v súvislosti s medzinárodným účtovným štandardom (IAS) 32 mení a dopĺňa nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy (Text s významom pre EHP)

24.12.2009   
            
            
               SK
            
            
               Úradný vestník Európskej únie
            
            
               L 347/23
            
         
      NARIADENIE KOMISIE (EÚ) č. 1293/2009
   z 23. decembra 2009,
   ktorým sa v súvislosti s medzinárodným účtovným štandardom (IAS) 32 mení a dopĺňa nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,
   keďže:
   
               (1)
            
            
               Nariadením Komisie (ES) č. 1126/2008 (2) boli prijaté určité medzinárodné štandardy a interpretácie, ktoré existovali k 15. októbru 2008.
            
         
               (2)
            
            
               Dňa 8. októbra 2009 Rada pre medzinárodné účtovné štandardy (IASB) vydala zmenu a doplnenie medzinárodného účtovného štandardu (IAS) 32 Finančné nástroje: prezentácia – Klasifikácia predkupných práv pri emisii, ďalej len „zmena a doplnenie IAS 32“. Zmenou a doplnením IAS 32 sa objasňuje spôsob účtovania o určitých právach, keď sú emitované nástroje denominované v inej mene, ako je funkčná mena emitenta. Ak sa takéto nástroje emitujú proporcionálne k existujúcim akcionárom emitenta na fixnú sumu peňažnej hotovosti, mali by sa klasifikovať ako vlastné imanie aj v prípade, že ich realizačná cena je denominovaná v inej mene, ako je funkčná mena emitenta.
            
         
               (3)
            
            
               Konzultácia so skupinou expertov (TEG) Európskej poradnej skupiny pre finančné výkazníctvo (EFRAG) potvrdzuje, že zmena a doplnenie IAS 32 spĺňa technické kritériá na prijatie stanovené v článku 3 ods. 2 nariadenia (ES) č. 1606/2002. V súlade s rozhodnutím Komisie 2006/505/ES zo 14. júla 2006 o zriadení poradnej skupiny pre posudzovanie noriem na účely poskytovania poradenstva Komisii týkajúceho sa objektívnosti a neutrality stanovísk Európskej poradnej skupiny pre finančné výkazníctvo (EFRAG) (3) poradná skupina pre posudzovanie noriem posúdila stanovisko EFRAG-u ku schváleniu a informovala Komisiu, že toto stanovisko je vyrovnané a objektívne.
            
         
               (4)
            
            
               Nariadenie (ES) č. 1126/2008 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenie ustanovené v tomto nariadení sú v súlade so stanoviskom Regulačného výboru pre účtovníctvo,
            
         PRIJALA TOTO NARIADENIE:
   Článok 1
   Medzinárodný účtovný štandard (IAS) 32 Finančné nástroje: prezentácia, ktorý sa nachádza v prílohe k nariadeniu (ES) č. 1126/2008, sa mení a dopĺňa podľa prílohy k tomuto nariadeniu.
   Článok 2
   Každá spoločnosť uplatní zmenu a doplnenie IAS 32, ako sa ustanovuje v prílohe k tomuto nariadeniu, najneskôr od dátumu začatia svojho prvého rozpočtového roku nasledujúceho po 31. januári 2010.
   Článok 3
   Toto nariadenie nadobúda účinnosť tretím dňom od jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. decembra 2009
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. ES L 243, 11.9.2002, s. 1.
   
      (2)  Ú. v. EÚ L 320, 29.11.2008, s. 1.
   
      (3)  Ú. v. EÚ L 199, 21.7.2006, s. 33.
   
      PRÍLOHA
      
         MEDZINÁRODNÉ ÚČTOVNÉ ŠTANDARDY
      
      
                  IAS 32
               
               
                  Zmena a doplnenie IAS 32 Finančné nástroje: Prezentácia
                  
               
            
         „Reprodukcia povolená v rámci Európskeho hospodárskeho priestoru. Všetky existujúce práva vyhradené mimo EHP, s výnimkou práva reprodukovania na účely osobného použitia alebo iného riadneho nakladania. Ďalšie informácie je možné získať od IASB na webovej stránke www.iasb.org“
      
      KLASIFIKÁCIA PREDKUPNÝCH PRÁV PRI EMISII
      
         Zmena a doplnenie IAS 32
      
      
         
            Finančné nástroje: Prezentácia
         
      
      Menia a dopĺňajú sa odseky 11 a 16. Pridáva sa odsek 97E.
      DEFINÍCIE (POZRI AJ ODSEKY AG3 AŽ AG23)
      
                  
                     11
                  
               
               
                  Ďalej uvedené pojmy sa v tomto štandarde používajú v týchto významoch:
                  
                     …
                  
                  
                     
                        Finančný záväzok je každý záväzok, ktorý je:
                  
                  
                              
                                 a)
                              
                           
                           
                              
                                 …
                              
                           
                        
                              
                                 b)
                              
                           
                           
                              
                                 zmluvou, ktorej vysporiadanie sa uskutoční alebo sa môže uskutočniť formou vlastných nástrojov vlastného imania účtovnej jednotky, a je:
                              
                              
                                          
                                             i)
                                          
                                       
                                       
                                          
                                             nederivátom, vo vzťahu ku ktorému účtovná jednotka je alebo môže byť zaviazaná dodať premenlivé množstvo vlastných nástrojov vlastného imania účtovnej jednotky; alebo
                                          
                                       
                                    
                                          
                                             ii)
                                          
                                       
                                       
                                          
                                             derivátom, ktorého vysporiadanie sa uskutoční alebo sa môže uskutočniť inak ako výmenou pevnej sumy peňažnej hotovosti alebo iného finančného aktíva za pevný počet vlastných nástrojov vlastného imania účtovnej jednotky. Na tento účel sú nástrojmi vlastného imania predkupné práva, opcie alebo warranty na nadobudnutie pevného počtu vlastných nástrojov vlastného imania účtovnej jednotky za pevnú sumu akejkoľvek meny, ak táto účtovná jednotka ponúka predkupné práva, opcie alebo warranty na pomernom základe všetkým svojim jestvujúcim vlastníkom rovnakej triedy svojich vlastných nederivátových nástrojov vlastného imania. Na tento účel takisto medzi vlastné nástroje vlastného imania účtovnej jednotky …
                                          
                                       
                                    
                        
            PREZENTÁCIA
      
         Záväzky a vlastné imanie (pozri aj odseky AG13 až AG14J a AG25 až AG29A)
      
      
                  16
               
               
                  Ak emitent uplatní definície uvedené v odseku 11 s cieľom určiť, či finančný nástroj predstavuje skôr nástroj vlastného imania ako finančný záväzok, nástroj sa stáva nástrojom vlastného imania vtedy a len vtedy, keď sú splnené obidve ďalej uvedené podmienky v písm. a) a b).
                  
                              a)
                           
                           
                              …
                           
                        
                              b)
                           
                           
                              Ak sa vysporiadanie nástroja uskutoční alebo sa môže uskutočniť formou vlastných nástrojov vlastného imania emitenta, je to:
                              
                                          i)
                                       
                                       
                                          nederivát, ktorý neobsahuje zmluvnú povinnosť emitenta dodať premenlivé množstvo vlastných nástrojov vlastného imania; alebo
                                       
                                    
                                          ii)
                                       
                                       
                                          derivát, ktorého vysporiadanie sa uskutoční výlučne tým spôsobom, že emitent vymení pevnú sumu peňažnej hotovosti alebo iné finančné aktívum za pevný počet svojich vlastných nástrojov vlastného imania. Na tento účel sú nástrojmi vlastného imania predkupné práva, opcie alebo warranty na nadobudnutie pevného počtu vlastných nástrojov vlastného imania účtovnej jednotky za pevnú sumu akejkoľvek meny, ak táto účtovná jednotka ponúka predkupné práva, opcie alebo warranty na pomernom základe všetkým svojim jestvujúcim vlastníkom rovnakej triedy svojich vlastných nederivátových nástrojov vlastného imania. Na tento účel takisto medzi vlastné nástroje vlastného imania účtovnej jednotky nepatria nástroje, ktoré majú všetky charakteristické črty a spĺňajú podmienky opísané v odsekoch 16A a 16B alebo odsekoch 16C a 16D, resp. nástroje, ktoré sú zmluvami o budúcom prijatí alebo dodaní vlastných nástrojov vlastného imania účtovnej jednotky.
                                       
                                    
                        Zmluvná povinnosť …
               
            DÁTUM NADOBUDNUTIA ÚČINNOSTI A PRECHODNÉ USTANOVENIE
      
                  97E
               
               
                  Odseky 11 a 16 boli zmenené a doplnené Klasifikáciou predkupných práv pri emisii, vydanými v októbri 2009. Účtovná jednotka uplatňuje túto zmenu a doplnenie na ročné obdobia, ktoré sa začínajú 1. februára 2010 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.